
REGULAMENT
privind transmiterea fara plata si valorificarea unor bunuri din domeniul privat al comunei Maracineni

Cap. 1 – Prevederi legale
Prezentul Regulament se aplica bunurilor de natura mijlocelor fixe altele decat cladiri şi terenuri, in speță bunuri mobile care alcătuiesc domeniul public al comunei Maracineni. Regulamentul este întocmit in conformitate cu prevederile: art.129 alin.(2) lit. c), art.361, a1in.(2), alin.(3), alin.(4), art.363 alin. (1) din Codul administrativ, cu modificarile şi completarile ulterioare, ale H.G. nr.841/1995 privind procedurile de transmitere fara plata şi de valorificare  a bunurilor aparținand institutiilor publice, cu modificarile şi completarile ulteriore, ale O.G. nr. 112/2000 pentru reglementarea procesului de scoatere din funcțiune, casare şi valorificarea  activelor corporale care alcătuiesc domeniul public al statului şi al unitatilor administrativ-teritoriale, precum si ale Legii nr.15/1994 privind amortizarea capitalului imobilizat in active corporale şi necorporale, republicată, cu modificarile şi completarile ulterioare.
1.1.	Activele corporale care alcatuiesc domeniul public a1 comunei Maracineni, de natura mijlocelor fixe, cu durata normală de utilizare consumata sau neconsumată,  a caror menținere in funcțiune nu se mai justifica, se scot din funcțiune, se valorifica şi se casează în condițiile legislației în materie, precum si ale prezentului regulament.
1.2.	Pentru scoaterea din funcțiune, in vederea valorificarii şi, dupa caz, casarii, activele corporale prevazute la art.1.1. vor fi trecute in domeniul privat al comunei Maracineni, potrivit reglementărilor privind proprietatea publica şi regimul juridic al acesteia.
1.3.	Dupa scoterea din funcțiune a mijlocelor fixe se va proceda la valorificarea şi, după caz, casarea acestora potrivit prevederilor legale privind procedurile de transmitere fara plata şi de valorificare a bunurilor aparținând instituțiilor publice şi reglementarilor specifice, in cazul mijlocelor fixe care privesc apararea tarii, ordinea publica şi siguranta nationla, precum şi al celor din dotarea misiunilor diplomtice din străinatate.
1.4.	Sumele rezultate din valorificarea activelor corporale prevăzute la art.1.1 dupa deducerea cheltuielilor aferente, se fac venit la bugetul local.

Cap. 2 Condițiile şi procedurile de transmitere, fară plată, de la o instituție publică la alta institutie publica a unor bunuri, altele decât cladiri aflate in stare de functionare (anexa nr.1 la HG 841/1995 )
2.1.	Pot fi transmise, fară plată, orice fel de bunuri apartinând domeniului public a1 comunei Maracineni aflate in stare de functionare, indiferent de durata de folosința, dacă acestea nu mai sunt necesare institutiei, dar care pot fi folosite in continuare de altă instituție publică sau dacă, potrivit reglementărilor in vigoare societatea, serviciul sau instituția publică nu mai are dreptul să utilizeze bunul respectiv.
2.2.	(1) În vederea disponibilizării lor institutia publică va întocmi un referat de disponibilizare în care va descrie bunurile ce urmează a fi disponibilizate, menționând toate caracteristiçile tehnice ale acestora (denumirea, marca, caracteristici tehnice, anul fabricației, data	dării in folosință, durata de folosinta, valoarea de inventar, etc.)	va cuprinde justificarea temeinica a scoaterii din funcțiune, încetării uzului sau interesului public local. 
(2) Referatul va fi aprobat de către conducătorul societății, serviciului sau institutiei publice de interes local/organele de conducere in conformitate cu prevederile din actul constitutiv al societatii sau hotărârea de dare în administrare.
2.3.	În referatul sus menționat se descriu, dacă este cazul, in mod distinct, şi bunurile considerate ascunse (ex: rețele de termoficare, rețele de apă şi de canal, branşamente şi racorduri, alte echipamente situate în subsol, etc.) pentru care societatea, serviciul sau instituția publică prezintă planuri de situație;
2.4.	Referatul de disponibilizare va conține solicitarea instituției publice, de trecere a bunurilor disponibilizate din domeniul public in domeniul privat al comunei Maracineni si va fi supus aprobării in Consiliul Local al comunei Maracineni;
2.5 Institutia publică va informa, in scris, alte instituții publice, pe care le consideră că ar avea nevoie de bunurile disponibilizate si aprobate conform pet.2.2.
2.6. In cazul in care, dupa 30 de zile, bunurile disponibilizate nu au fost solicitate de alte institutii publice in vederea transmiterii fara plata, se va utiliza procedura prevazuta in prezentul Regulament privind valorifioarea bunurilor.
2.7	Instituțiile publice interesate in obtinerea unor bunuri pot solicita transmiterea, fară plata, a acestora și după publicarea anuntului de vânzare prin licitatie, dar nu mai tarziu de 5 zile anterioare datei stabilite pentru ținerea licitației de vânzare.
2.8. Transmiterea, fără plata, de la o institutie publică la o alta institutie publică, se va face pe bază de proces-verbal de predare-preluare, aprobat de ordonatorul principal de credite al institutiei publice care a solicitat sa îi fie transmis bunul respectiv, precum şi de ordonatorul de credite care îl are în administrare.
2.9 (1) Operatiunile de predare-preluare, fara plata, a bunurilor se inregistreaza corespunzator in evidentele contabile ale institutiilor.
(2) La predarea-primirea, fără plata, a bunurilor, conducătorii instituţiilor publice împreună cu conducătorii compartimentelor financiar-contabile raspund de inregistrarea în evidentele contabile a operaţiunilor privind ieşirea, respectiv intrarea în gestiune a bunurilor.

Cap. 3 Trecerea unui bun din domeniul public al comunei Maracineni in domeniul privat al acesteia se face conform prevederilor art.361, a1in.(2), alin.(3) si alin.(4), din Codul administrativ, cu modificarile şi completarile ulterioare;
3.1	Trecerea unui bun din domeniul public al comunei Maracineni în domeniul privat al acestuia se face prin hotarâre a Consiliului local, daca prin lege nu se dispune altfel.
3.2	În instrumentele de prezentare și motivare ale hotarârilor prevazute la alin.(1) se regaseste in mod obligatoriu, justificarea temeinică a încetarii uzului sau interesului public local, dupa caz.
3.3	Actele încheiate cu nerespectarea dispozițiilor art.3.2 sunt lovite de nulitate absoluta.

Cap. 4 Conditiile si procedurile de valorificare a unor bunuri apartinand domeniului privat al comunei Maracineni, scoase din functiune, conform prevederilor din anexa nr. 2 la H.G. nr. 841/1995, cu modificarile si completarile ulterioare
4.1.	Pot fi valorificate, prin vânzare la licitație, bunurile aflate în stare de funcționare, dupa îndeplinirea condițiilor şi a procedurilor prevăzute in Capitolul 2 si Capitolul 3 din prezentul regulament.
4.2.	Valorificarea prin vânzare a bunurilor care nu mai sunt necesare, sau, după caz, a materialelor sau a pieselor rezultate in urma demolarii sau dezmembrarii acestora, potrivit legii, se face prin organizarea de licitatie publică deschisă cu strigare de către comuna Maracineni.
4.3(1) În acest scop, primarul va numi, prin dispozitie, o comisie de evaluare compusă din 3-5 membri din care, în mod obligatoriu, fac parte: conducătorul compartimentului economic și câte un reprezentant din compartimentele administrativ și financiar contabilitate, precum și alți specialiști după caz.
(2)	Comisia de evaluare astfel constituită va întocmi un raport de evaluare a bunurilor care nu mai sunt necesare, a materialelor sau a pieselor rezultate în urma demolării sau a dezmembrării acestora, ce urmează a fi vândute.
(3)	Raportu1 de evaluare poata fi întocmit și de către un expert independent autorizat ANEVAR.
4.4 În raportul de evaluare se stabilește un preț inițial de vânzare. La evaluarea bunurilor se va avea în vedere prețul pieței a bunuri de acelaşi fel, precum și perioada de folosință a lor și gradul de uzură;
4.5.Raportul de evaluare sus menționat este supus aprobării Consiliului Local a1 comunei Maracineni;
4.6 În cazul în care prin raportul de evaluare se apreciază că operațiunea de demolare sau de dezmembrare a bunurilor scoase din funcțiune se face cu costuri mai ridicate decât sumele care s-ar  obține prin valorificarea acestora ca materiale sau piese rezultate în urma demolării sau dezmembrării, se poate propune organizarea licitației pentru valorificarea bunurilor scoase din funcțiune nedemolate sau nedezmembrate, precum si casarea definitiva a bunurilor considerate ascunse, fară a se mai urma procedura de valorificare.
4.7 Bunurile și /sau materialele care nu se pot valorifica prin vânzare se casează în condițiile legii.
4.8. Până la fina1izarea procedurilor de valorificare, și după caz casare, bunurile disponibilizate sunt și rămân în administrarea instituției publice.

	Cap. 5 Anuntul de vanzare prin licitatie
5.1. Anunțul de vânzare la licitație va conține în mod obligatoriu următoarele informatii:
a) denumirea şi adresa institutiei publice, precum şi locul unde pot fi vazute bunurile scoase din functiune sau, după caz, materialele sau piesele care fac obiectul licitaţiei;
b) data până la care pot fi trimise adresele instituţiilor publice în vederea transmiterii fără plata în condiţiile prevăzute în anexa nr. 1 la prezenta hotărâre;
c) adresa, data şi ora tinerii licitaţiei pentru vanzarea bunurilor, precum şi datele de desfăşurare a urmatoarelor licitatii, în caz de neadjudecare;
d) numărul de telefon sau de fax unde se pot obtine relatii despre bunul sau bunurile scoase din functiune, materialele sau piesele rezultate în urma demolarii sau dezmembrarii acestora, scoase la vinzare, şi condiţiile pe care trebuie să le indeplineasca potentialii achizitori spre a fi admisi la licitaţie;
e) preţul de pornire a licitaţiei;
f) cota de cheltuieli de participare.
5.2. Documentele de participare la licitaţia de vanzare a bunurilor se primesc cu cel mult 5 zile inaintea datei stabilite pentru tinerea licitaţiei de vinzare a bunurilor.

Cap. 6 Publicitatea
Publicitatea se realizează în următoarele condiții:
a)	Anunțul de vânzare avizat în prealabil de comisia de licitație, se va publica într-o publicație cu circulație la nivel national, cu cel puțin 15 zile înainte de data stabilită pentru licitație.
b)	La aceeaşi dată, instituția publică afișează anunțul de vânzare la sediul propriu, respectiv pe pagina de internet a acesteia.

Cap. 7 Organizarea procedurii de licitaţie
7.1. Comisia de licitaţie se va numi prin decizie a conducătorului institutiei publice şi va fi formata din minimum trei persoane:
- preşedintele şi secretarul comisiei, din partea institutiei publice care organizeaza vinzarea prin licitaţie;
- alti reprezentanti, ca membri în comisia de licitaţie, care trebuie să fie specialisti cu experienta profesionala în domeniu şi cu probitate morala.
Nu pot face parte din comisie membrii comisiei de evaluare.
Ordonatorii principali de credite bugetare pot stabili ca din comisiile de licitaţie organizate de instituţiile publice din subordine sa faca parte şi un reprezentant al lor.
7.2. Nu pot participa la licitaţie, în calitate de cumpărători, membrii comisiei de evaluare, membrii comisiei de licitaţie şi nici sotul (sotia), fratii, copiii şi parintii acestor membri.
7.3. Comisia de licitaţie va analiza documentele prezentate şi va întocmi lista cu ofertanţii acceptati, excluzând de la participare pe cei care nu au prezentat în totalitate, până la începerea licitaţiei, documentele de participare.
7.4. Sedinta de licitaţie este condusa de preşedintele comisiei de licitaţie.
În ziua şi la ora stabilite pentru începerea licitaţiei, în cazul în care sunt minimum doi participanti la licitaţie, preşedintele comisiei de licitaţie anunta obiectul licitaţiei, face prezenta participantilor la licitaţie şi constata dacă sunt indeplinite condiţiile legale pentru desfăşurarea acesteia, inclusiv cele de publicitate. Preşedintele anunta preţul initial de vinzare de la care se porneste strigarea, cu precizarea salturilor de supralicitare stabilite de comisie.
7.5. În cazul în care nu s-au prezentat minimum doi participanti la licitaţie sau în cazul în care nici un ofertant nu a oferit cel puţin preţul de pornire, licitaţia se va repeta, incheindu-se proces-verbal de constatare.
7.6. Repetarea licitaţiei se va face după trecerea a cel puţin 5 zile de la data precedentei, iar preţul initial va fi diminuat cu până la 20% .
În cazul în care nici de această dată nu se prezinta cel puţin doi participanti la licitaţie şi nu se ofera cel puţin preţul de pornire, licitaţia se va relua după cel puţin 5 zile, iar preţul va fi diminuat cu până la 40% faţă de prima licitaţie.
În cazul în care nici de această dată nu a fost oferit cel puţin preţul de pornire al licitaţiei, institutia publică detinatoare întocmeşte documentele de scoatere din functiune, declasare şi casare a bunurilor.
7.7. Participantii la licitaţie vor prezenta oferta de pret prin strigari, oferta care trebuie să respecte condiţiile de salt precizate la deschiderea licitaţiei. Preşedintele comisiei de licitaţie anunta tare şi clar suma oferita de licitant.
7.8. Dacă la a treia strigare a ultimei oferte nu se striga o sumă mai mare, preşedintele comisiei de licitaţie anunta adjudecarea licitaţiei în favoarea participantului la licitaţie care a oferit ultima suma.
7.9. După anuntarea cîştigătorului de către preşedintele comisiei de licitaţie, se declara inchisa licitaţia, în urma careia se întocmeşte procesul-verbal care se semneaza de către comisia de licitaţie şi de către participantii la licitaţie.
7.10. Procesul-verbal împreună cu documentele privind organizarea şi desfăşurarea licitaţiei se arhiveaza la sediul institutiei publice vânzătoare.
7.11. Participantii la licitaţie pot formula contestatii în cazul în care considera că nu s-au respectat dispozitiile legale referitoare la organizarea şi desfăşurarea licitaţiei.
Contestaţiile se depun la sediul institutiei publice care a organizat licitaţia, în termen de 24 de ore de la incheierea acesteia.
7.12. Institutia publică este obligata sa solutioneze contestaţia în termen de 5 zile de la depunerea acesteia.
7.13. Cistigatorul licitaţiei este obligat să semneze contractul de vinzare-cumparare şi sa achite integral preţul adjudecat al bunului în termen de 10 zile de la data licitaţiei.
7.14. Bunurile materiale care nu au fost vandute prin licitaţie pot fi valorificate nedezmembrate sau nedemolate, cu aprobarea ordonatorului de credite, prin agenti economici care au ca obiect de activitate achizitionarea de materiale refolosibile, prin oferte de pret negociabil.
În cazul în care s-au desfăşurat negocierile de pret, acestea se vor consemna într-un proces-verbal de negociere.
7.15. Bunurile, materialele sau piesele care nu au putut fi valorificate cu respectarea prevederilor prezentului regulament pot fi declasate şi casate în condiţiile legii, ordonatorul de credite bugetare fiind direct răspunzător pentru organizarea operaţiunilor respective, astfel incit sa nu existe posibilitatea sustragerii sau inlocuirii unor bunuri noi cu bunuri vechi.



Cap. 8 Condițiile privind contestatiile
8.1.	Participanții la licitație pot formula contestații în cazul în care consideră că nu s-au respectat dispozițiile legale referitoare la organizarea și desfașurarea licitației.
8.2.	Contestațiile se depun la sediul instituției publice care a organizat licitația, în termen de 24 de ore de la încheierea acesteia.
8.3.	Contestația va fi soluționată în termen de 5 zile de la depunerea acesteia.
8.4.	Câştigătorul licitației esti obligat să semneze contractul de vânzare-cumparare și să achite integral prețul adjudecat al |bunurilor în termen de 10 zile de la data licitației.

Cap. 9 Modalități de valorificare, ulterioare licitației
9.1 Bunurile materiale care nu au fost vândute prin licitație pot fi valorificate nedezmembrate sau nedemolate, în următoarele condiții:
a)	Lista bunurilor care nu au fost vândute se aprobă de Consiliul Local al comunei Maracineni.
b)	Valorificarea bunurilor prevăzute la lit.a) se face prin agenți economici care au ca obiect de activitate achiziționarea de materiale refolosibile, prin oferte de preț negociabil.
9.2.	In cazul în care s-au desfasurat negocierile de pret, acestea se vor consemnate intr-un proces-verbal de negociere.
9.3.	Bunurile, materialele sau piesele care nu au putut fi valorificate cu respectarea prevederilor prezentului regulament pot fi declasate și casate în conditiile legii, directorul societatii concesionare, serviciului sau institutiei publice fiind direct răspunzător pentru organizarea operațiunilor respective, astfel încât să nu existe posibilitatea sustragerii sau înlocuirii unor bunuri noi cu bunuri vechi.
9.4.	Sumele rezultate din vânzarea mijloacelor fixe scoase din fiincțiune, sau dupa caz, a materialelor sau pieselor rezultate în urma demolării sau dezmembrării acestora au următoarele destinații
a)	acoperirea cheltuielilor ocazionate de organizarea licitației dovedite cu documente justificative.
b)	restul sumelor se constituie venituri la bugetul local.



Intocmit,
Popa Lavinia
